arnastofnun/IGC-2024 huggingface dataset:
S-38/2021

Mál þetta sem var dómtekið 10. mars sl. höfðaði Lögreglustjórinn á Suðurnesjum með ákæru 4. janúar 2021 á hendur ákærðu P-kvk-þgf D-kvk-þgf R-kvk-þgf, kt. [...], [...], [...]: „fyrir umferðarlagabrot með því að hafa, þriðjudaginn 29. september 2020, ekið bifreiðinni [...], á Grænásbraut, Reykjanesbæ, svipt ökuréttindum, undir slævandi áhrifum lyfsins Alprazólam (í blóði mældist 31 ng/ml) og undir áhrifum ávana- og fíkniefna sem bönnuð eru á íslensku yfirráðasvæði (í blóði mældist amfetamín 25 ng/ml og tetrahýdrókannabínól 3,2 ng/ml) og því ekki verið fær um að stjórna bifreiðinni örugglega.

Telst þessi háttsemi ákærðu varða við 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

Þess er krafist að ákærða verði dæmd til refsingar og til greiðslu alls sakarkostnaðar. Þá er þess jafnframt krafist að ákærða verði dæmd til að sæta sviptingu ökuréttar, sbr.101. gr. umferðarlaga nr. 77/2019.“

Ákærða mætti ekki við þingfestingu málsins og hafði ekki boðað forföll en hafði verið birt ákæra og fyrirkall. Verður málið dæmt samkvæmt heimild í a-lið 161. gr. laga nr. 88/2008 um meðferð sakamála enda var þess getið í fyrirkallinu að þannig gæti farið um meðferð málsins.

Með vísan til framanritaðs og rannsóknargagna málsins telst framangreind háttsemi sönnuð og er hún réttilega heimfærð til refsiákvæða í ákæru.

Ákærða er fædd í júní árið [...] og samkvæmt framlögðu sakavottorði hefur ákærða fimm sinnum áður sætt refsingu fyrir umferðarlaga og fíkniefnalagabrot. Við mat á ákvörðunr efsingarer litið til þess að ákærða ók í fjórða skipti undir áhrifum fíkniefna. Með hliðsjón af atvikum málsins og með vísan til 77. gr. almennra hegningarlaga nr. 19/1940 þykir refsing ákærðu hæfilega ákveðin 60 daga fangelsi.

Samkvæmt úrslitum málsins, sbr. 1. mgr. 235. gr. laga nr. 88/2008 um meðferð sakamála, verður ákærðu gert að greiða allan sakarkostnað. Ákærða dæmist því til að greiða útlagðan kostnað vegna rannsókna á lífsýnum, samtals 225.938 krónur.

Með vísan til framangreinds þykir, í samræmi við kröfugerð ákæruvalds og með vísan til 99. og 101. gr. umferðarlaga nr. 77/2019, rétt að svipta ákærðu ökurétti ævilangt frá birtingu dóms þessa að telja.

Ó-kk-nf E-kk-nf J-kk-nf aðstoðarmaður dómara kveður upp dóm þennan.

Dómsorð:

Ákærða, P-kvk-nf D-kvk-nf R-kvk-nf, sæti fangelsi í 60 daga.

Ákærða er svipt ökurétti ævilangt frá birtingu dóms þessa að telja.

Ákærða greiði 225.938 krónur í sakarkostnað.

Ó-kk-nf E-kk-nf J-kk-nf
S-395/2021

Mál þetta, sem dómtekið var 26. maí, er höfðað með ákæru lögreglustjórans á Suðurnesjum, útgefinni 15. febrúar 2021, á hendur B-kk-þgf M-kk-þgf Þ-kk-þgf, kt. 000000-0000, „fyrir eftirtalin hegningarlagabrot:

I.

Fyrir þjófnað, með því að hafa fimmtudaginn 20. ágúst 2020 farið inn í verslun [...]., [...] í [...], og tekið þar ófrjálsri hendi Asus ROG STRIX Gamin skjákort að verðmæti kr. 109.995,- og gengið út án þess að greiða fyrir.

Telst háttsemi þessi varða við 1. mgr. 244. gr. almennra hegningarlaga nr. 19/1940.

Mál nr: 008- 2021- 469

II.

Fyrir þjófnað, með því að hafa laugardaginn 22. ágúst 2020 farið inn í verslun [...], [...]í [...], og tekið þar ófrjálsri hendi [...] 1 stk. De Walt kolalaus höggborvél, [...]að verðmæti kr. [70.995],-, og gengið út án þess að greiða fyrir.

Telst háttsemi þessi varða við 1. mgr. 244. gr. almennra hegningarlaga nr. 19/1940.

Mál nr: 007- 2020- 49443

Þess er krafist að ákærði verði dæmdur til refsingar og til greiðslu alls sakarkostnaðar.“

Ákærði kom fyrir dóm við þingfestingu málsins. Ákærði neitaði sök samkvæmt fyrri ákærulið og að hluta samkvæmt hinum síðari og var þá ákveðin aðalmeðferð í málinu. Áður en til þess kom að hún færi fram breytti ákærði afstöðu sinni og játaði sök samkvæmt fyrri ákærulið, ákæruvaldið breytti síðari ákærulið og játaði ákærði sök samkvæmt honum breyttum. Játar ákærði þannig sök samkvæmt ákæru svo sem hún er nú. Með játningu sinni, sem fær stoð í gögnum málsins og ekki þykir ástæða til að draga í efa, telst ákærði sannur að sök og hefur unnið sér til refsingar en háttsemi hans er rétt færð til refsiákvæðis í ákæru. Við úrlausn málsins verður litið til skýlausrar játningar ákærða og þess að hann hefur ekki sakaferil sem máli skiptir hér. Refsing ákærða ákveðst fangelsi í einn mánuð en fullnustu hennar skal frestað og niður falli hún að liðnum tveimur árum haldi ákærði almennt skilorð. Ákærða verður gert að greiða þóknun verjanda síns fyrir dómi og á rannsóknarstigi, B-kk-ef H-kk-ef E-kk-ef lögmanns, 223.820 krónur með virðisaukaskatti og 13.340 króna ferðakostnað verjandans. Annar sakarkostnaður mun ekki hafa fallið til. A-kvk-nf H-kvk-nf J-kvk-nf aðstoðarsaksóknari fór með málið af hálfu ákæruvaldsins. Þ-kk-nf D-kk-nf kveður upp dóm þennan.

D Ó M S O R Ð

Á kærði, B-kk-nf M-kk-nf Þ-kk-nf, sæti fangelsi í einn mánuð. Fullnustu refsingarinnar skal frestað og niður skal hún falla að liðnum tveimur árum haldi ákærði almennt skilorð 57. gr. laga nr. 19/1940.

Ákærði greiði 223.820 króna þóknun verjanda síns, B-kk-ef H-kk-ef E-kk-ef lögmanns, og 13.340 króna ferðakostnað hans.

Þ-kk-nf D-kk-nf
S-40/2021

Mál þetta sem dómtekið var 10. mars 2021 höfðaði Lögreglustjórinn á Suðurnesjum með ákæru 11. janúar 2020 á hendur ákærða E-x-x P-x-x, fæddum [...], ríkisborgara frá Litáen:

„fyrir þjófnað, með því að hafa þann 13. janúar 2019, stolið vörum úr verslunum í Flugstöð Leifs Eiríkssonar að áætluðu verðmæti um kr. 245.623, en um var að ræða eftirfarandi vörur: 8 Marlboro sígarettukarton, 10 flöskur af ilmvatni, Hugo Boss peysa og Bose Quiet Comfort heyrnatól.

Telst háttsemi þessi varða við 1. mgr. 244. gr. almennra hegningarlaga nr. 19/1940.

Þ ess er krafist að ákærði verði dæmdur til refsingar og til greiðslu alls sakarkostnaðar.“

Ákærði mætti ekki við þingfestingu málsins og hafði ekki boðað forföll en ákæra var birt í Lögbirtingarblaði 8. febrúar 2021. Samkvæmt upplýsingum lögreglu er ákærði farinn af landi brott og óvíst eru um dvalarstað hans. Að mati dómsins eru uppfyllt skilyrði 3. mgr. 156. gr. sakamálalaga nr. 88/2008 og heimilt að birta ákæru og fyrirkall í Lögbirtingarblaði.

Verður málið dæmt samkvæmt heimild í a-lið 161. gr. laga nr. 88/2008 um meðferð sakamála enda var þess getið í fyrirkalli að þannig gæti farið um meðferð málsins.

Með vísan til framanritaðs og rannsóknargagna málsins telst framangreind háttsemi sönnuð og er hún réttilega heimfærð til refsiákvæða í ákæru.

Ákærði sem er fæddur í apríl árið [...] hefur ekki brotið af sér áður svo kunnugt sé. Með hliðsjón af atvikum máls og með vísan til 77. gr. almennra hegningarlaga nr. 19/1940 þykir refsing ákærða hæfilega ákveðin fangelsi í 30 daga en fresta skal fullnustu refsingar eins og í dómsorði greinir.

Engan sakarkostnað leiddi af rannsókn málsins og rekstri þess fyrir dómi.

Ó-kk-nf E-kk-nf J-kk-nf aðstoðarmaður dómara kveður upp dóm þennan.

Dómsorð:

Ákærði E-x-x P-x-x sæti fangelsi í 30 daga en fresta skal fullnustu þeirrar refsingar og skal hún niður falla að liðnum tveimur árum frá uppkvaðningu dóms þessa, haldi ákærði almennt skilorð 57. gr. almennra hegningarlaga nr. 19/1940.

Ó-kk-nf E-kk-nf J-kk-nf
S-425/2021

Mál þetta sem dómtekið var 26. apríl sl. höfðaði Lögreglustjórinn á Suðurnesjum með ákæru 22. febrúar 2021 á hendur ákærða V-kk-þgf B-kk-þgf S-kk-þgf, kt. [...], [...], Reykjanesbæ:

„fyrir eftirtalin umferðarlaga:

I.

Fyrir umferðarlagabrot, með því að hafa laugardaginn 17. október 2020 ekið bifreiðinni [...] suður Engihjalla móts við hús nr. 9, í Kópavogi, sviptur ökuréttindum og undir áhrifum áfengis (í blóði mældist alkóhól 2,34‰ ) og því ekki fær um að stjórna bifreiðinni örugglega.

Telst brot þetta varða við 1. og 3. mgr. 49. gr. og 1. mgr. 58. gr., allt sbr. 95. gr. umferðarlaga nr. 77/2019.

I I.

Fyrir umferðarlagabrot með því að hafa, fimmtudaginn 28. janúar 2021, ekið bifreiðinni [...] vestur Reykjanesbraut, vestan við Vogaveg, sviptur ökuréttindum og á 127 kílómetra hraða á klukkustund, að teknu tilliti til vikmarka, þar sem leyfður hámarkshraði er 90 kílómetrar á klukkustund.

Telst háttsemi þessi varða við 3. mgr. 37. g r. og 1. mgr. 58. gr., allt sbr. 95. gr. u mferðarlaga nr. 77/2019.

Þess er krafist að ákærði verði dæmdur til refsingar og til greiðslu alls sakarkostnaðar og til að sæta sviptingu ökuréttinda, sbr. 1. sbr. 5. mgr. 101. gr. umferðarlaga nr. 77/2019.“

Ákærði mætti ekki við þingfestingu málsins og hafði ekki boðað forföll en hafði verið birt ákæra og fyrirkall. Verður málið dæmt samkvæmt heimild í a-lið 161. gr. laga nr. 88/2008 um meðferð sakamála enda var þess getið í fyrirkallinu að þannig gæti farið um meðferð málsins.

Með vísan til framanritaðs og rannsóknargagna málsins telst framangreind háttsemi sönnuð og er hún réttilega heimfærð til refsiákvæða í ákæru.

Ákærði er fæddur í júní árið [...] og hefur samkvæmt framlögðu sakavottorði þrisvar áður sætt refsingu. Elsta brot ákærða, lögreglustjórasekt sem hann gekkst undir 16. september 2013, hefur ekki ítrekunaráhrif þar sem hann var ekki orðinn 18 ára gamall þegar brotið var framið. Ákærði er engu að síður að ítreka öðru sinni akstur ökutækis undir áhrifum áfengis eða ávana- og fíkniefna. Með hliðsjón af atvikum máls, dómvenju og með vísan til 77. gr. almennra hegningarlaga nr. 19/1940 þykir refsing ákærða hæfilega ákveðin fangelsi í 45 daga.

Samkvæmt úrslitum málsins, sbr. 1. mgr. 235. gr. laga nr. 88/2008 um meðferð sakamála, verður ákærða gert að greiða allan sakarkostnað. Ákærði dæmist því til að greiða útlagðan kostnað vegna rannsókna á lífsýnum, samtals 25.407 krónur.

Með vísan til framangreinds þykir, í samræmi við kröfugerð ákæruvalds og með vísan til 99. og 101. gr. umferðarlaga nr. 77/2019, rétt að svipta ákærða ökurétti ævilangt frá birtingu dóms þessa að telja.

Ó-kk-nf E-kk-nf J-kk-nf aðstoðarmaður dómara kveður upp dóm þennan.

Dómsorð:

Ákærði, V-kk-nf B-kk-nf S-kk-nf, sæti fangelsi í 45 daga.

Ákærði er sviptur ökurétti ævilangt frá birtingu dóms þessa að telja.

Ákærði greiði 25.407 krónur í sakarkostnað.

Ó-kk-nf E-kk-nf J-kk-nf
S-426/2021

Mál þetta sem dómtekið var 26. apríl 2021 höfðaði Lögreglustjórinn á Suðurnesjum með ákæru 22. febrúar 2021 á hendur J-kvk-þgf Á-kvk-þgf Á-kvk-þgf, kt. [...], [...], Reykjanesbæ:

„fyrir umferðarlagabrot, með því að hafa sunnudaginn 17. janúar 2021 ekið bifreiðinni [...]svipt ökuréttindum austur Reykjanesbraut, á móts við Grindavíkurveg.

Telst háttsemi þessi varða við 1. mgr. 58. gr., allt sbr. 95. gr. umferðarlaga nr. 77/2019.

Þess er krafist að ákærða verði dæmd til refsingar og til greiðslu alls sakarkostnaðar.“

Ákærða mætti ekki við þingfestingu málsins og hafði ekki boðað forföll en hafði verið birt ákæra og fyrirkall. Verður málið dæmt samkvæmt heimild í a-lið 161. gr. laga nr. 88/2008 um meðferð sakamála enda var þess getið í fyrirkallinu að þannig gæti farið um meðferð málsins.

Með vísan til framanritaðs og rannsóknargagna málsins telst framangreind háttsemi sönnuð og er hún réttilega heimfærð til refsiákvæða í ákæru.

Ákærða er fædd í desember árið [...]og hefur samkvæmt framlögðu sakavottorði dagsettu 15. febrúar 2021 fimm sinnum áður sætt refsingu. Við ákvörðun refsingar í máli þessu hafa tveir eftirtaldir dómar áhrif. Dómur Héraðsdóms Reykjavíkur 30. maí 2016 þar sem ákærða var m. a. sakfelld fyrir sviptingarakstur og dæmd í fangelsi í 60 daga og dómur Héraðsdóms Reykjavíkur 19. ágúst 2020 þar sem ákærða var dæmd til greiðslu 200.000 króna sektar fyrir sviptingarakstur. Með vísan til dómvenju í málum af þessu tagi þykir refsing ákærðu hæfilega ákveðin fangelsi í 30 daga.

Ó-kk-nf E-kk-nf J-kk-nf aðstoðarmaður dómara kveður upp dóm þennan.

Dómsorð:

Ákærða, J-kvk-nf Á-kvk-nf Á-kvk-nf, sæti fangelsi í 30 daga.

Ó-kk-nf E-kk-nf J-kk-nf
S-438/2021

Mál þetta sem dómtekið 13. apríl 2021 höfðaði Lögreglustjórinn á höfuðborgarsvæðinu með ákæru 23. febrúar 2021 á hendur ákærða V-x-x Z-x-x, kt. [...], [...], Kópavogi:

„fyrir skjalafals og umferðarlagabrot með því að hafa, miðvikudaginn 22. júlí 2 020, ekið bifreiðinni [...]án gildra ökuréttinda og óhæfur til að stjórna henni örugglega vegna áhrifa ávana- og fíkniefna (í blóði mældist amfetamín 280 ng/ml) austur Sæbraut í Reykjavík, við Snorrabraut, þar sem lögregla stöðvaði aksturinn og í blekkingarskyni framvísað grunnfölsuðu ökuskírteini frá Litháen nr. [...].

Telst brot þetta varða við 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019 og 1. mgr. 155. gr. almennra hegningarlaga nr. 19/1940.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 101. gr. laga nr. 77/2019.“

Kröfur ákærða í málinu eru þær að honum verði gerð sú vægasta refsing sem lög leyfa.

Farið var með mál þetta samkvæmt 164. gr. laga nr. 88/2008 um meðferð sakamála. Ákærði hefur játað sakargiftir og var málið tekið til dóms án frekari sönnunarfærslu eftir að sækjanda og ákærða hafði verið gefinn kostur á að tjá sig um lagaatriði máls og ákvörðun viðurlaga.

Sannað er með skýlausri játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur árið [...]og hefur ekki áður sætt refsingu samkvæmt framlögðu sakavottorði. Samkvæmt því og að brotum ákærða virtum þykir refsing ákærða hæfilega ákveðin fangelsi í 45 daga, en þá refsingu þykir mega binda skilorði á þann veg sem í dómsorði greinir.

Með vísan til framangreinds þykir, í samræmi við kröfugerð ákæruvalds og með vísan til 99. og 101. gr. umferðarlaga nr. 77/2019, rétt að svipta ákærða ökurétti í 1 ár og 6 mánuði frá birtingu dóms þessa að telja.

Samkvæmt 1. mgr. 235. gr. laga nr. 88/2008 um meðferð sakamála verður ákærði dæmdur til að greiða allan sakarkostnað málsins sem, samkvæmt framlögðu yfirliti um slíkan kostnað og með stoð í öðrum gögnum málsins, nemur samtals 78.123 krónum.

Ó-kk-nf E-kk-nf J-kk-nf aðstoðarmaður dómara kveður upp dóm þennan.

Dómsorð:

Ákærði V-x-x Z-x-x sæti fangelsi í 45 daga en fresta skal fullnustu þeirrar refsingar og skal hún niður falla að liðnum tveimur árum frá uppkvaðningu dóms þessa, haldi ákærði almennt skilorð 57. gr. almennra hegningarlaga nr. 19/1940.

Ákærði er sviptur ökurétti í 1 ár og 6 mánuði frá birtingu dóms þessa að telja.

Ákærði greiði 78.123 krónur í sakarkostnað.

Ó-kk-nf E-kk-nf J-kk-nf
S-619/2021

Mál þetta, sem tekið var til dóms fyrr í dag, er höfðað með ákæru lögreglustjórans á Suðurnesjum 11. mars 2021 á hendur ákærða, A-x-x D-x-x, fæddum [...], ríkisborgara Fílabeinsstrandarinnar;

„fyrir skjalafals, með því að hafa, er lögregla hafði afskipti af ákærða í Flugstöð Leifs Eiríkssonar, laugardaginn 6. mars 2021, við komu hans til landsins frá Varsjá, Póllandi, með flugi nr. W61539, framvísað, í blekkingarskyni, breytifölsuðu vegabréfi frá Frakklandi, ánöfnuðu [...], fd. [...], nr. [...], með gildistíma frá 23.11.2015 til 22.11.2025, og grunnfölsuðu frönsku kennivottorði, ánafnað sama aðila, nr. [...], með gildistíma frá 20.09.2016 til 19.09.2031.

Telst háttsemi þessi varða við 1. mgr. 155. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.“

Af hálfu ákærða er krafist vægustu refsingar sem lög leyfa. Þá gerir verjandi ákærða kröfu um hæfilega þóknun sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði máls og ákvörðun viðurlaga.

Forsendur og niðurstaða:

Við þingfestingu máls þessa játaði ákærði brot sitt án undandráttar. Játning ákærða fær stoð í gögnum málsins. Samkvæmt því þykir sannað að ákærði hafi gerst sekur um þá háttsemi sem honum er gefin að sök í ákæru og þar er réttilega heimfærð til refsiákvæða.

Sakavottorð ákærða, sem er ríkisborgari Fílabeinsstrandarinnar, liggur ekki frammi í málinu. Engra gagna nýtur um að ákærði hafi áður gerst sekur um refsiverða háttsemi. Verður við ákvörðun refsingar tekið mið af þeirri staðreynd og einnig skýlausri játningu ákærða. Svo sem málið liggur fyrir þykja ekki vera efni til þess að víkja frá fastmótaðri dómvenju og samkvæmt því þykir refsing ákærða réttilega ákveðin fangelsi í 30 daga.

Eftir úrslitum málsins ber samkvæmt 1. mgr. 235. gr. laga nr. 88/2008 um meðferð sakamála að dæma ákærða til greiðslu sakarkostnaðar. Ákærði greiði því þóknun skipaðs verjanda síns, L-kk-ef D-kk-ef lögmanns, er að virtu umfangi málsins þykir hæfilega ákveðin svo sem í dómsorði greinir.

Dóm þennan kveður upp K-kk-nf H-kk-nf héraðsdómari.

Dómsorð:

Ákærði, A-x-x D-x-x, sæti fangelsi í 30 daga.

Ákærði greiði þóknun skipaðs verjanda síns, L-kk-ef D-kk-ef lögmanns, 94.240 krónur að virðisaukaskatti meðtöldum.

K-kk-nf H-kk-nf
S-631/2021

Mál þetta sem dómtekið var 3. júní 2021 höfðaði Lögreglustjórinn á Suðurnesjum með ákæru 8. mars sl. á hendur ákærðu K-kvk-þgf M-kvk-þgf S-kvk-þgf, kt. [...], [...], Grindavík:

„fyrir umferðarlagabrot, með því að hafa þriðjudaginn 16. febrúar 2021, ekið bifreiðinni [...], á Ránargötu, Grindavík, gegn einstefnu og svipt ökuréttindum.

Telst þessi háttsemi ákærðu varða við 3. mgr. 7. gr. og 1. mgr. 58. gr., sbr. 1. mgr. 94. gr. og 1. mgr. 95. gr. umferðarlaga nr. 77/2019.

Þess er krafist að ákærða verði dæmd til refsingar og til greiðslu alls sakarkostnaðar.“

Kröfur ákærðu í málinu eru þær að henni verði gerð sú vægasta refsing sem lög leyfa. Þá krefst verjandi ákærðu hæfilegrar þóknunar sér til handa vegna verjandastarfans.

Farið var með mál þetta samkvæmt 164. gr. laga nr. 88/2008 um meðferð sakamála. Ákærða hefur játað sakargiftir og var málið tekið til dóms án frekari sönnunarfærslu eftir að sækjanda og verjanda ákærðu hafði verið gefinn kostur á að tjá sig um lagaatriði máls og ákvörðun viðurlaga.

Sannað er með skýlausri játningu ákærðu og öðrum gögnum málsins að ákærða er sek um þá háttsemi sem henni er gefin að sök og eru brot hennar rétt heimfærð til refsiákvæða í ákæru.

Ákærða er fædd í september árið [...]og hefur fjórum sinnum áður sætt refsingu. Við ákvörðun refsingar í þessu máli hefur áhrif að ákærða ók bifreið í þriðja skipti svipt ökurétti. Með hliðsjón af sakarefni málsins og með vísan til dómvenju í málum af þessu tagi þykir refsing hæfilega ákveðin fangelsi í 30 daga.

Með vísan til sakfellingar ákærðu, sbr. 1. mgr. 235. gr. laga nr. 88/2008 um meðferð sakamála, verður henni gert að greiða þóknun skipaðs verjanda síns, Ó-kk-ef V-kk-ef lögmanns, en þóknunin þykir eftir umfangi málsins hæfilega ákveðin svo sem í dómsorði greinir.

Ó-kk-nf E-kk-nf J-kk-nf aðstoðarmaður dómara kveður upp dóm þennan.

Dómsorð:

Ákærða, K-kvk-nf M-kvk-nf S-kvk-nf, sæti fangelsi í 30 daga.

Ákærða greiði þóknun skipaðs verjanda síns, Ó-kk-ef R. V-kk-ef sem þykir hæfilega ákveðin 94.240 krónur.

Ó-kk-nf E-kk-nf J-kk-nf
S-726/2021

Mál þetta, sem dómtekið var 2 9. apríl 2021, höfðaði héraðssaksóknari með ákæru 25. mars 2021 á hendur ákærðu, X, kt.[...], [...], [...].

„fyrir tilraun til sérstaklega hættulegrar líkamsárásar með því að hafa seinnipart þriðjudagsins 7. ágúst 2018 veist að Y, kt. [...], vopnuð hnífi sem hún beindi ógnandi að Y og reyndi að stinga hann.

Telst þetta varða við 2. mgr. 218. gr., sbr. 20. gr. almennra hegningarlaga nr. 19/1940.

Þess er krafist að ákærða verði dæmd til refsingar og greiðslu alls sakarkostnaðar.“

Með framhaldsákæru héraðssaksóknara 16. apríl 2021 var því aukið við ákæruna að brot ákærðu hefði verið framið „... í íbúð að [...]í [...].“

Kröfur ákærðu í málinu eru þær að henni verði gerð sú vægasta refsing sem lög leyfa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu er sækjanda og ákærðu hafði verið gefinn kostur á að tjá sig um lagaatriði máls og ákvörðun viðurlaga.

Forsendur og niðurstaða:

Ákærða játaði brot sitt án undandráttar við þingfestingu málsins. Játning hennar fær stoð í framlögðum gögnum. Samkvæmt því þykir sannað að ákærða hafi gerst sek um þá háttsemi sem henni er gefin að sök í ákæru og þar er réttilega heimfærð til refsiákvæða.

Samkvæmt vottorði sakaskrár ríkisins hefur ákærðu ekki áður verið gerð refsing.

Ákærðu til málsbóta horfir skýlaus játning hennar. Samkvæmt þessu og að atvikum máls að öðru leyti virtum þykir refsing ákærðu, að gættum ákvæðum 1., 3.,5. og 8. töluliðar 1. mgr. 70. gr. almennra hegningarlaga nr. 19/1940, hæfilega ákveðin fangelsi í fjóra mánuði. Eftir atvikum og þar sem ákærða hefur ekki áður gerst sek um refsiverða háttsemi þykir mega fresta fullnustu refsingarinnar og skal hún falla niður að liðnum tveimur árum frá uppkvaðningu dóms þessa að telja, haldi ákærða almennt skilorð 57. gr. almennra hegningarlaga.

Engan sakarkostnað leiddi af rannsókn málsins og rekstri þess fyrir dómi.

Dóm þennan kveður upp K-kk-nf H-kk-nf héraðsdómari.

Dómsorð :

Ákærða, X, sæti fangelsi í fjóra mánuði en fresta skal fullnustu refsingarinnar og skal hún falla niður að liðnum tveimur árum frá uppkvaðningu dóms þessa að telja, haldi ákærða almennt skilorð 57. gr. almennra hegningarlaga nr. 19/1940.

K-kk-nf H-kk-nf
S-734/2021

Mál þetta sem dómtekið var 3. júní 2021 höfðaði Lögreglustjórinn á Suðurnesjum með ákæru 22. mars 2021 á hendur ákærða H-kk-þgf J-kk-þgf H-kk-þgf, kt. [...], [...]: „fyrir umferðarlagabrot, með því að hafa sunnudaginn 7. mars 2021, ekið bifreiðinni [...], á Hringbraut, við Norðurtún, Reykjanesbæ, sviptur ökuréttindum.

Telst þessi háttsemi ákærða varða við 1. mgr. 58. gr., sbr. 1. mgr. 95. gr. umferðarlaga nr. 77/2019.

Þess er krafist að ákærði verði dæmdur til refsingar og til greiðslu alls sakarkostnaðar.“

Ákærði mætti ekki við þingfestingu málsins og hafði ekki boðað forföll en hafði verið birt ákæra og fyrirkall. Verður málið dæmt samkvæmt heimild í a-lið 161. gr. laga nr. 88/2008 um meðferð sakamála enda var þess getið í fyrirkallinu að þannig gæti farið um meðferð málsins. Með vísan til framanritaðs og rannsóknargagna málsins telst framangreind háttsemi sönnuð og er hún réttilega heimfærð til refsiákvæða í ákæru.

Ákærði er fæddur [...] og hefur samkvæmt framlögðu sakavottorði fjórum sinnum áður sætt refsingu. Í öll skiptin fyrir umferðarlagabrot. Við mat á refsingu er litið til þess að ákærði ók sviptur ökurétti í þriðja skipti. Með hliðsjón af sakarefni málsins og með vísan til dómvenju í málum af þessu tagi þykir refsing ákærða hæfilega ákveðin fangelsi í 30 daga.

Engan sakarkostnað leiddi af rannsókn málsins og rekstri þess hér fyrir dómi.

Ó-kk-nf E-kk-nf J-kk-nf aðstoðarmaður dómara kveður upp dóm þennan.

Dómsorð:

Ákærði, H-kk-nf J-kk-nf H-kk-nf, sæti fangelsi í 30 daga.

Ó-kk-nf E-kk-nf J-kk-nf